Vyf van Suid-Afrika se agt spelers in die Amerikaanse Ope sal nog op die laaste twee dae betrokke wees met die voorlopers wat tussen hulle nog nie ŉ Major gewen het nie en die wêreld se voorste drie wat nie die valbyl oorleef het nie.
Ernie Els, wat in ŉ stadium vier onder was, het soos in die eerste ronde weer by die agtiende putjie – sy negende van die ronde na hy by die 10de afgeslaan het – op die syfer-vyf ŉ hou afgestaan. En dit toe op die eerste van sy tweede nege herhaal.